મોગલ આવે નવરાત રમવા ફેમ જીગરદાન ગઢવી એટલે કે જીગરાનું નવું વીડિયો સોંગ ધીમો વરસાદ રિલીઝ થયું છે.ગાયક જીગરદાન ગઢવીની Youtube ચેનલ Jigrraમાં રિલિઝ થયેલા આ ગીતમાં ગાયિકા ઐશ્વર્યા મજમુદારે પણ સ્વર આપ્યો છે.ગુજરાતી ફિલ્મ લવની ભવાઈ ફેમ આરોહી પટેલ પણ આ વીડિયો સોંગમાં અભિનય કરતી જોવા મળે છે.ડિરેક્ટર હાર્દિક ત્રિવેદીએ સાપુતારા સહિતના રમણીય સ્થળોએ વરસાદી માહોલમાં શૂટ કરેલું આ વીડિયો સોંગ જોઈ આપણે પણ ધીમા વરસાદમાં ભીંજાતા હોય તેવો અનુભવ થાય છે.